Meclîsê Şaredarîya Hezro kombîyayîşê xo yê menga Temmuze de qerarêko muhîm girewt. Goreyê naye semedê temsîlîyetê seypêyî personelê şaredarîye do se ra 50 cînî bê.
Hemşaredara Hezro Gulîstan Ektî bale ante ke  rîye pêkewitşê herêmî ra cinîyan ra cayê ciwîyayîşî nêmendo û va: ‘’ Ma zî gama ke dest bi karî kerd ma qerar girewt ke ma do verî problemanê cinîyan bigêrê dest.Seba ke naye rê rayberîye bikerê, ma şaredarîye ra dest pêkerd.  Goreyê qerarêko meclîsê me da ame tesdîqkerdene do nîmeyê xebatkaranê ma cinî bê. No seba partîya ma HDP’yî qezencêk o. Hemşaredar Ahmet Çevîk zî bale ante serê ferqê HDP’yî.
